R45 miljoen-huis vir Meghan en Harry voor baba se koms | Maroela Media
Foto’s: Talle sterf, beseer ná ontploffing by fabriek
Nuuskommentaar: Moet minderhede soos Afrikaner en KhoiSan eie menseregtedag kry?
Byna 100 sterf toe veerboot omslaan
R45 miljoen-huis vir Meghan en Harry voor baba se koms
Prins Harry en Meghan (Foto: AP/Frank Augstein)
Voor prins Harry (33) en Meghan (37) hul eersteling in die lewe verwelkom, trek hulle by Frogmore Cottage, ŉ gerestoureerde plaashuis in Cotswold Hills in Windsor, Engeland, in.
Die hertog en hertogin van Sussex, wat in Mei verlede jaar getrou het, het in November aangekondig dat hulle Kensington-paleis sal verlaat. Dít het tot berigte gelei dat daar onenigheid tussen Catherine en Meghan is, maar die paleis het dié aantygings ten sterkste ontken.
Meghan Markle (Foto: Insagram via Kensington Royal)
Harry en Meghan se nuwe tuiste is volgens E! News meer as $3 miljoen (sowat R45 miljoen) werd, het vier slaapkamers en ŉ aparte kothuis vir hul personeel, ŉ babakamer en genoeg plek vir ŉ inbly-babaoppasser. Dié kothuis was ŉ geskenk aan die egpaar van koningin Elizabeth af.
Hello! het ook berig dat dié tuiste spesifiek spesiaal is vir die paartjie, nie net omdat dit die huis is waarin hulle hul eerste kind gaan grootmaak nie, maar ook omdat dit uitkyk op Frogmore House, waar die onthaal vir hul troue plaasgevind het.
Die koninklikes het in Oktober aangekondig dat Meghan swanger is en dat hulle die pienkvoet se koms in die Britse lente verwag. Daar word algemeen bespiegel dat die baba in April sy/haar opwagting sal maak.
Lady Gaga, Glenn Close deel Critics-toekenning
Demi-Leigh Nel-Peters is verloof
Hazeldean · 2 maande gelede
Freeloaders wat gelukkig die Britse belastingbetalers se probleem is….
lindie · 2 maande gelede
die vraag op baie se lippe …………
is sy werklik swanger?
SoosDitIs · 2 maande gelede
Oh my griet, jy het nou al my aandag….! Hoekom sal jy so iets se :)
Mens wonder hoekom iemand sal twyfel of sy werklik swanger is. Waarom sal die koningshuis amptelik aankondig dat sy swanger is, as sy nie is nie? As dit so is dat sy nie swanger is nie, hoekom op aarde sou sy, en die betrokke artse, wil voorgee dat sy is?
Lyk my die nuus dat die hertogin swanger is, was vir sommiges nie lekker genoeg vir ‘n skinderstorie nie en toe las hulle maar die stukkie fopnuus by dat sy nie regtig swanger is nie, net om bietjie geur aan die storie te gee.
Herman P · 2 maande gelede
Pienkvoet met blou bloed…
Foto's: Grondsoekers sak op Kaapse gholfbaan toe